Uitslae: Sport teen DF Malan – HMS Bloemhof
Uitslae: Sport teen DF Malan
| Nuus, Nuus – Hokkie, Nuus – Netbal, Sportuitslae
Die eerste netbalspanne van Bloemhof en DF Malan. Foto: verskaf
Die einde van die Junie-eksamen het vanjaar nie die einde van die sportliga beteken nie en netbal- en hokkiewedstryde teen die Hoërskool DF Malan het op 12 Junie plaasgevind. Gure weer het beteken dat slegs die vyf A-spanne op die binnenhuise netbalbaan kon uitdraf, maar al tien hokkiespanne het hul teenstanders aangedurf.
In die Bloemhof Sentrum het DF Malan se o.14A-netbalspan vir 'n vroeë oorwinning gesorg toe hulle met een doel gewen het, maar ons o.15-, o.16-, o.17- en o.18-spelers keer dat dit weer gebeur. In 'n spannende wedstryd wen die Bloemhof o.18A-netbalspan 29:22.
Die o.14A-hokkiespan is ook die enigste span wat op die astro die knie moet buig terwyl die o.14B- en o.19B-spanne albei met gelyke tellenings die veld verlaat. Die Investec o.19A-hokkiespan wen 3:0, maar dis veral die o.16's wat verras: Die A-span wen 7:3 en die D-span 4:0. Volledige uitslae volg ná die opsomming hier onder.